Diari Oficial de la Generalitat Valenciana


Sumari del DOGV 5624, del 23-10-2007 (2007/12255)

RESOLUCIÓ de 17 de setembre de 2007, de la Direcció General d'Energia, per la qual s'atorga a Iberdrola Distribución Eléctrica, SAU, autorització administrativa i s'aprova el projecte d'execució per a l'ampliació de la subestació transformadora de 400/220/132/66/20 kV, denominada ST Rocamora, al terme municipal de Granja de Rocamora, província d'Alacant, en la part corresponent a les instal·lacions elèctriques de distribució. Expedient número ATASCT/2007/286/03.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5624

Data del DOGV
:   23-10-2007

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2007/12602


Data del document
:   17-09-2007

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * Granja de Rocamora
    * empresa privada
    * indústria elèctrica

RESOLUCIÓ de 17 de setembre de 2007, de la Direcció General d'Energia, per la qual s'atorga a Iberdrola Distribución Eléctrica, SAU, autorització administrativa i s'aprova el projecte d'execució per a l'ampliació de la subestació transformadora de 400/220/132/66/20 kV, denominada ST Rocamora, al terme municipal de Granja de Rocamora, província d'Alacant, en la part corresponent a les instal·lacions elèctriques de distribució. Expedient número ATASCT/2007/286/03. [2007/12188]  
Vista la sol·licitud presentada per Iberdrola Distribución Eléctrica, SAU, amb domicili a l'efecte de notificacions en 28673, Madrid, avinguda de Burgos, 8-B, el 4 de juny de 2007, davant del Servici Territorial d'Energia d'Alacant, expedient ATASCT/2007/286/03, perquè se li concedisca l'autorització administrativa i l'aprovació del projecte d'execució de l'ampliació de la subestació transformadora de 400/220/132/66/20 kV, denominada ST Rocamora, situada en la carretera CN-340, accés en el PK 31, a través del camí dels Díaz i junt al camí dels Moliners, en el paratge denominat Devesa de Beniferrejo, al terme municipal de Granja de Rocamora, província d'Alacant.   
Al mencionat escrit, s'adjunta el projecte d'execució de l'esmentada instal·lació, firmat per l'enginyer industrial Ignacio Manrique Inés i visat pel Col·legi Oficial d'Enginyers Superiors Industrials de la Comunitat Valenciana, demarcació d'Alacant, el 21 de maig de 2007.  
Vist que consta com a antecedent l'última ampliació de la citada subestació transformadora autoritzada per Resolució de 17 de novembre de 2006, de la Direcció General d'Energia.  
Vist l'informe tècnic favorable de 23 d'agost de 2007, emés pel Servici Territorial d'Energia d'Alacant.  
Atés que, d'acord amb la documentació que hi ha en l'expedient, l'ampliació sol·licitada s'executarà en la mateixa ubicació on es troba l'actualment instal·lada, denominada ST Rocamora.  
Atés que, d'acord amb l'article 38 del Reial Decret 1955/2000, les instal·lacions l'autorització de les quals se sol·licita constituïxen instal·lacions de distribució elèctrica.  
Vist que Iberdrola Distribución Eléctrica, SAU, està inscrita definitivament en la secció 1a del Registre Administratiu de Distribuïdors, Comercialitzadors i Consumidors Qualificats de la Direcció General de Política Energètica i Mines del Ministeri d'Indústria, Turisme i Comerç.  
Atés que, d'acord amb el projecte d'ampliació presentat, la finalitat de la instal·lació és donar resposta amb garanties de seguretat i regularitat en el subministrament d'energia elèctrica en la zona est de la província d'Alacant, atés l'augment de consum existent en esta zona geogràfica i amb això es podrà reforçar el subministrament a la xarxa de 66 kV que s'atén des d'esta subestació fins a altres instal·lacions pròximes de la zona.  
Atés que s'apliquen el Títol VI de la Llei 54/1997, de 27 de novembre, del Sector Elèctric, i el Títol VII de la Llei 17/2007, de 4 de juliol (BOE 05.07.2007), per la qual es modifica la Llei 54/1997, de 27 de novembre, del Sector Elèctric, abans referida, que establix que les autoritzacions d'instal·lacions d'energia elèctrica seran atorgades per l'administració, sense perjuí de les concessions i autoritzacions que siguen necessàries, d'acord amb altres disposicions que siguen aplicables i, en especial, les relatives a l'ordenació del territori i al medi ambient.  
Atés que la sol·licitud ha complit els tràmits establits en la Llei 54/1997, de 27 de novembre, del Sector Elèctric, i en el Reial Decret 1955/2000, d'1 de desembre, pel qual es regulen les activitats de transport, distribució, comercialització i procediments d'autorització d'instal·lacions d'energia elèctrica, així com en el Decret 88/2005 de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat.  
Atés a la Direcció General d'Energia competent per a la resolució del present expedient, d'acord amb el que disposa l'article 18 del Decret 117/2007, de 27 de juliol, del Consell de la Generalitat, pel qual s'aprova el Reglament Orgànic i Funcional de la conselleria d'Infraestructures i Transport.  
Esta Direcció General d'Energia resol:  
Primer  
Atorgar a Iberdrola Distribución Eléctrica, SAU, autorització administrativa per a la construcció de les instal·lacions elèctriques corresponents a l'ampliació de la subestació transformadora de 400/220/132/66/20 kV, denominada ST Rocamora, en la part corresponent a les instal·lacions elèctriques de distribució, situada en la carretera CN-340, accés en el PK 31, a través del camí dels Díaz i junt al camí dels Moliners, al paratge denominat Devesa de Beniferrejo, al terme municipal de Granja de Rocamora, província d'Alacant, i les característiques principals del qual són:  
Muntatge d'un autotransformador (AT-4) trifàsic de 120 MVA, relació de transformació 132/66/21,5 kV amb regulació de tensió en càrrega.  
Sistema de 132 kV:   
- Muntatge d'una nova posició de transformador AT-4 configuració doble barra.  
Sistema de 66 kV:  
- Muntatge d'una nova posició de transformador AT-4 configuració simple barra.  
- Completar una posició de partició de barres (futura), amb la dotació d'un interruptor i transformadors d'intensitat.  
- Ampliació de les barres principal de 66 kV en dos posicions ?que es deixaran en reserva- i dotació de tres transformadors de tensió a l'altre extrem de la barra.  
Pressupost: 1.302.925'39 euros.  
Segon  
Aprovar el projecte d'execució per a l'ampliació de la subestació citada en el punt primer de la present resolució, firmat per l'enginyer industrial Ignacio Manrique Inés i visat pel Col·legi Oficial d'Enginyers Superiors Industrials de la Comunitat Valenciana, demarcació d'Alacant, el 21 de maig de 2007.  
La present resolució queda sotmesa a les condicions següents:  
1. El seu atorgament es realitza sense perjuí de les concessions i autoritzacions que siguen necessàries, d'acord amb altres disposicions que siguen aplicables i, en especial, les relatives a l'ordenació de territori i al medi ambient.  
2. La instal·lació que cal executar complirà els reglaments aplicables a este tipus d'instal·lacions i, en particular, el que establix el Reial Decret 3275/1982, de 12 de novembre, sobre condicions tècniques i garanties de seguretat en centrals elèctriques, subestacions i centres de transformació i les seues instruccions tècniques complementàries. En tot cas, Iberdrola Distribución Eléctrica, SAU, haurà d'observar els preceptes, mesures i condicions que s'establisquen en la legislació aplicable a l'activitat de distribució d'energia elèctrica.  
3. Les instal·lacions hauran de realitzar-se segons el projecte presentat. En el cas que fóra necessari introduir modificacions respecte de la documentació presentada, el titular de la present autorització haurà de sol·licitar a esta Direcció General la corresponent autorització.  
4. El termini previst per a l'execució de les instal·lacions és de sis mesos, comptadors a partir de la notificació de la present resolució. No obstant això, abans de l'acabament del termini esmentat, Iberdrola Distribución Eléctrica, SAU, podrà sol·licitar-ne una ampliació per mitjà de sol·licitud motivada davant d'esta Direcció General d'Energia.   
5. El titular informarà de l'acabament de les obres al Servici Territorial d'Energia d'Alacant a l'efecte de la sol·licitud d'autorització d'explotació, a la qual s'adjuntarà un certificat de direcció i final d'obra subscrit per tècnic facultatiu competent, en què acredite que és conforme als reglaments tècnics en la matèria, segons s'establix en la normativa vigent per als projectes d'instal·lacions elèctriques i igualment respecte a l'autorització administrativa i el projecte d'execució aprovat.  
6. L'Administració deixarà sense efecte la present resolució en qualsevol moment en què observe l'incompliment de les condicions imposades en esta.  
Contra la present resolució, que no posa fi a la via administrativa, podrà interposar-se recurs d'alçada davant del secretari autonòmic d'Infraestructures i Transport, en el termini d'un mes, comptador des de l'endemà de la notificació, d'acord amb el que establix l'article 115 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú.  
València, 17 de setembre de 2007.- El director general d'Energia: Antonio Cejalvo Lapeña.